
Ang Pangangailangan Ng Propeta Sa Islam. 

Ang pangangailangan ng Propeta ay di nalilingid sa mga makalangit na relihiyong inihayag tulad ng Hudaismo at 
Kristiyanismo. Gayunman, sa Islam, ito ay may natatanging antas at pagatatampok. 

Ayon sa Islam, ang Allah ay lumikha ng tao para sa banal na layunin ang manampalataya sa Kanya at mamuhay ng 
matuwid ng ayon sa Kanyang mga aral at patnubay. Paano mapag-alaman ng tao ang kanyang gagampanan at ang dahilan 
ng kanyang pagkalikha maliban siya ay tumanggap ng maliwanag at praktikal na panuntunan kung ano ang ninanais ng 
Allah na kanyang gawin. Dito'y dumarakal ang pangangailangan ng Propeta. Kaya ang Allah ay pumili sa bawa’t bansa ng 
isang Propeta o higit pa upang maiparating ang kanyang Mensahe sa mga ito. 

Ating maitatanong: Paano ba pinipili ang mga Propeta at sino ang karapat-dapat sa ganitong karangalan? Ang 
pagkakaroon ng Propeta ay isang biyaya ng Allah at paglingap na Kanyang ibinibigay sa maibigan Niya. Gayunman, sa 
pagmamasid sa mga iba't ibang sugo sa lahat ng panahon ng kasaysayan, tatlong katangian ng isang Propeta ang 
mapagkikilala. 

1. Siya ang pinakatangi sa kanyang pamayanan sa moralidad at kaisipan. Ito ay kinakailangan, sapagkat ang pamumuhay 
ng Propeta an gsiyang nagsisilbing huwaran para sa kanyang mga tagasunod. Ang kanyang personalidad ay nararapat na 
makaakit ng tao upang tanggapin nila an gkanyang mensahe kaysa sa lumayo sila dahil sa kanyang lisyang pag-uugali. Sa 
sandaling matanggap niya ang mensahe, siya ay malayo sa pagkakamali. Alalaong baga, siya ay di makagagawa ng 
kasalanan. Maaaring makagawa siya ng maliliit na pagkakamali na kalimitaan ay naitutumpak ng rebelasyon. 

2. Siya ay pinapatnubayan ng mga himala upang patunayan na siya ay di manlilinlang. Ang mga himalang yaon ay 
ipinagkaloob sa kanya sa pamamagitan at pahintulopt ng Diyos na sa kalimitan ay naaakma kung saan ang kanyang 
pamayanan ay matatagumpay at kinikilala bilang mga matataas. Mailalarawan natin ito sa pamamagitan ng pagsipi sa mga 
dakilang himala ng tatalong Propeta ng mga pangunahing relihiyong sa mundo: Ang Hudaismo, Kristiyanismo at Islam. Ang 
mga kapanahunan ni Moses ay magagaling sa salamangka o madyik. Kaya ang pinakapangunahin niyang himala ay nang 
talunin niya ang pinakamagaling na salamangkero ng Ehipto sa kanyang panahon. Ang mga kapanahunan ni Hesus ay 
kinikilala bilang magagaling na manggagamot. Kaya ang kanyang himala ay ang bumuhay ng patay at magpagaling sa di 
napapagaling ng mga sakit. Ang mga Arabi, sa kapanahunan ng Propetang si Muhammad (SAS) ay kilala sa kanilang 
maiindayog kahanga-hangang panitikan ng pagtula. Kaya nga't ang pinakapangunahing himala n gPropetang si Muhammad 
(SAS) ay ang Qur’an, na ang buong pulutong ng mga manunula at mananalumpating Arabi ay dimakagawa ng 
makakahalintulad niyon bagama't ang Qur’an ay paulit-ulit na nag-aanyaya ng paghamon. Bukod dito, ang himala ni 
Muhammad (SAS) ay mayroong bagay na sa takdang panahon at lugar, alalaong baga, ito ay ipinakita sa mga piling tao at 
piling panahon. Ngunit hindi sa himala ni Muhammad (SAS) ang Qur’an, ito ay isang pansangtinakpan at di magwawakas na 
himala. Ang mga nakaraang lahi ay nakasaksi nito at ang darating na lahi ay makasasaksi ng kanyang mahimalang 
kalinisan sa punto ng kanyang istilo, nilalaman at ispiritwal na pamamatnubay. Ito magpahanggang ngayon ay 
masusubukan at walang sala na magpapatunay sa maka-diyos na pinagbuhatan ng Qur’ an. 

3. Ang lahat ng Propeta ay maliwanag na nagpapahayag na kung anuman ang kanyang tinanggap ay di mula sa kanyang 
sarili bagkus ay mula sa Diyos para sa kapakanan ng sanlibutan. Siya nagpapatotoo rin kung ano ang ipinahahayag 
pagkaraan niya. Ang Propeta ay gumagawa ng ganito upang ipakita na siya ay nagpapaabot lamang ng mensahe na 
ipinagkatiwala sa kanya ng Tanging Nag-iisang Diyos ng sanlibutan sa lahat ng panahon. Kaya nga't ang mensahe ay isa 
sa nilalaman at magkatulad sa layunin. Samakatuwid, ito ay hindi dapat na lumihis sa kung ano ang ipinahayag bago pa 
siya o kung ano ang darating pagkaraan niya. 







Ang mga Propeta ay kinakailangan upang maiparating ang mga kautusan at patnubay ng Diyos sa mga tao. Wala tayong 
paraan upang mapag-alaman kung bakit tayo ay nilikha? Ano ang ating kasasapitan pagkatapos ng kamatayan? Mayroon 
ba kayang buhay sa kabila ng kamatayan? Tayo ba ay nararapat na magsulit sa ating mga gawa? Sa madaling sabi, 
mayroon ba kayang anumang gantimpala o kaparusahan sa ating mga ginawa sa buhay na ito? Ito at ang iba pang 
maraming katanungan tungkol sa Diyos, sa mga Anghel, sa Paraiso, sa Imperyerno, atbp. ay di matutugunan kung wala 
ang tuwirang rebelasyon mula sa Lumikha at Nakakaalam ng mga nalilingid. Ang gayon mga kasagutan ay kinakailangan na 
mapapanaligan at nararapat na iparating sa atin ng mga tao na ating pinagkakatiwalaan at iginagalang. Ito ay ang dahilan 
kung bakit ang mga sugo ay mga pinili sa lipunan sa antas ng moral na pag-uugali at kakayahang pangkaisipan. 

Dahil dito, ang mahahalay na istorya sa Bibiliya tungkol sa ilan sa mga dakilang Propeta ay di tinatanggap ng Muslim. 
Halimbawa, ng si Lot ay iulat na nakikipagtalik sa kanyang anak na babae habang siya ay lasing o kaya'y si David na 
isinuong sa kamatayan ang isa sa kanyang mga pinuno upang mapangasawa lamang ang asawa niya. Ang mga Propeta 
sa Islam ay higit na dakila kaysa sa mga ibibadya ng istoryang ito. Ang mga ganitong istorya ay walang katotohanan sa 
puntong pananaw ng Islam. 

Ang mga Propeta rin ay mahimalang sinubaybayan ng Diyos at pinagtagubilinan. Niya upang magpatotoo sa pagpapatuloy 
ng mensahe. 

Ang nilalaman ng mensahe ng Propeta sa sangkatauhan ay maisasabuod na katulad ng mga sumusunod: 

a. Ang maliwanag na kaisipan tungkol sa Diyos: Ang kanyang katangian, ang Kanyang nilikha, ano ang marapat at di 
marapat na iakibat sa Kanya. 

b. Ang maliwanag na ideya tungkol sa nalilingid na mundo ang mga Anghel, ang mga Ispiritu (Jinns), ang Paraiso at 
Impiryerno. 

k. Bakit tayo nilikha ng Diyos? Ano ang ninanais Niya sa atin at ano ang gantimpala o kaparusahan sa pagsunod p 
pagsuway sa Kanya. 

d. Paano natin mapatnugutan ang ating lipunan ng ayon sa Kanyang kagustuhan? Ito, ang maliwanag na mga tagubilin at 
batas na kung maipapatupad ng tumpak at may pagkamatapat ay magbubunga ng isang maligaya at ulirang lipunan. 

Maliwanag na sa mga paksang binabanggit sa itaas na walang maaaring makapalit ang mga Propeta. Maging sa panahong 
ito sa pagsulong ng agham, ang tangi lamang lantay na pinagkukunan ng kaalaman tungkol sa supernatural na mundo ay 
rebelasyon. Ang patnubay ay di maaaring makamit mula sa agham o maging mula sa mistikong karanasan. Ang una ay 
lubhang materyalistiko (makamundo) at lubhang limitado: ang pangalawa ay lubhang paksain at sa kalimitan ay lubhang 
nakakaligaw. 

Ngayon, maaaring maitanong: 

llan ang mga Propeta na sinugo ng Diyos sangkatauhan? Tunay nga na hindi nating talos ang bilang. Ang ilang Muslim na 
iskolar ay nagsasabi na mayroon 240 libong Propeta. Tayo'y nakakatiyak lamang kung ano ang maliwanag na binabanggit 
sa Qur’an, alalaong baga, ang Diyos ay nagparating ng isang sugo (o higit pa) sa bawat bansa. Ito ay sa dahilang ang isa 
sa mga prinsipyo ng Diyos ay hindi Sya tatawag ng tao upang magsulit sa kanya maliban naggawad Siya sa kanila kung 
ano ang marapat gawin at di-marapat gawin. Ang Qur’an ay bumabanggit ng pangalan ng 25 Propeta at nagsasaad din na 
mayroon pang ibang Propata na hindi binangit ang pangalan sa Propetang si Muhammad (SAS). Sa 25 ito ay kasama si 
Noe, Ang taong Arko, Si Abraham, Moses, Hesus at Muhammad Sumakanila nawa ang kapayapaan) Ang limang ito ang 
pinakadakila sa pulutong ng mga sugo Diyos. Sila ang tinatawag na (Ulol ’Azam) ang mga Propeta na may di natitinag na 
misyon. 

Ang isang namumukod na pananaw ng pananampalataya sa Islam tungkol sa pagiging Propeta ay ang paniniwala at 
paggalang ng Muslim sa lahat ng mga sugo ng Diyos at ni isa ay walang itinatakwil. Sapagkat ang lahat ng mga Propeta ay 
mula sa Nag-iisang Diyos, sa makatulad na layunin na mapatnugutan ang sangkatauhan tungo sa Diyos - ang paniniwala 
sa lahat sa kanila ay mahalaga at makatotohanan ang pagtanggap sa ilan at pagtakwil sa iba ay nagbatay sa maling 
pag-aakala sa ginagampanan ng Propeta o ang pagkiling sa kalahian. Ang mga Muslim lamang ang tanging tao sa mundo 
na nagtuturing ng paniniwala sa Propeta ng Diyos bilang isang artikulo ng pananampalataya. Kaya nga't ang mga Hudyo ay 
nagtatakwil kay Hesukristo at Muhammad (Sumakanya nawa ang kapayapaan) at sa katotohanan ay nagtatakwil din kay 
Moses sapagkat hindi sila umaalinsunod sa kanyang mga batas. Ang mga Muslim ay tumatanggap sa kanilang lahat bilang 
mga sugo ng Diyos na nagdala ng patnubay sa sangkatauhan. Magkagayunman, ang mga rebelasyon mula sa Diyos na 
dinala ng mga Propetang yaon ay binago sinusugan, at nilagyang daya sa pamamagitan ng isa o iba pang paraan. Ang 
paniniwala sa lahat ng mga sugo ng Diyos ay iniuutos ng Qur’an sa mga Muslim. 

"Ipagbadya (O mga Muslim): Kami'y sumasampalataya sa Allah at sa anumang bagay na ipainahayag kay Abraham at 
Ismael at Isaae at Hakob at sa kanyang mga lahi, at sa mga bagy na ipinahayag kay Moses at Hesus at sa mga Propeta 



mula sa kanilang Panginoon, kami'y hindi nagtatadhana sa kanila (mga Propeta) ng pagtatangi-tangi at sa Kanya lamang 
kami tumatalima." (Qur’an 2:136) 


Ang Qur’an ay nagpatuloy sa mga sumusunod na talata upang pagtagubilinan ang mga Muslim na ito ng tunay at walang 
kinikilingang pananampalatay kung ang ibang bansa ay sumasampalatay sa katulad nito, sila ay tumatahak sa tuwid na 
landas kung hindi sila ay sumusunod sa kanilang mga kagustuhan at kahinaan at sa ganoon, ang Diyos ang 
makapangyayari sa kanila matutunghayan. 

"At kung sila'y nagsisampalatay sa iyong pinanampalatayaan sa gayon sila'y matuwid na napapatnubayan? Nguni't 
kung sila'y tumatalikdan, sa gayon sila'y di nagkakaisa, at ikaw ay sapat na para sa Allah laban sa kanila. Siya ang 
nakakarinig, ang Nakakaalam. Ito ang relihiyon ng Diyos at sino pa kaya baga ang higit na mainam sa relihiyon kaysa sa 
Diyos?" (Qur’an 2:137-138). 

Mayroon dalawang mahalagang puntos (sa gitna ng karamihan) na nauugay sa pagka-Propeta sa kinakailangang 
malinawagan. Ang mga puntong ito ay nauukol sa tungkuling ginagampanan ni Hesus at Muhammad (Sumakanila nawa ang 
kapayapaan) bilang Propeta na kalimitan ay dinauunawaan. 

Ang pagkakalantad ng Qur’an tungkol kay Hesus ay mahigpit na nagpapabulaan sa konsepto ng kanyang pagiging 'Diyos' o 
'Anak ng Diyos’, sa halip ay naglalarawan sa kanya bilang isa sa mga dakilang Propeta ng Diyos. Maliwanag na 
binabanggit sa Qur’an na ang pagkasilang kay Hesus na walang ama ay hindi nangangahulugang anaksiya ng Diyos at sa 
ganitong paksa ang Koran ay bumabanggit tungkol kay Adan na nilikha ng Diyos na walang ama at ina: 

"Tunay ngang ang kawangkian ni Hesus sa paningin ng Diyos ay tulad ng kawangkian ni Adan. Nilikha Niya siya mula 
sa alabok at nagwika sa knaya: "mangyari nga", at sa siya'y nalikah" (Qur’an 3:59). 

Katulad din naman ng iba pang Propeta, si Hesus ay nagsagawa rin ng mga himala. Halimbawa, binuhay niya ang patay at 
nagpagaling sa mga bulag at ketongin, ngunit kung nagpapamalas man siya ng ganitong himala, siya ay tandisang 
nagpapahayag na ito ay mula sa Diyos. Katotohanan, ang mga lihis na pag-akala tungkol sa katuhanan at misyon ni Hesus 
ay namayani sa bunton ng kanyang tagasunod sapagkat ang maka-Diyos na mensahe na ipinangaral niya ay hindi naitala 
sa panahon ng kanyang pamamalagi sa mundo, bagkus ay naitala pagkalipas ng halos isang daang taon. 

Ayon sa Qur’an, siya ay isinugo sa angkan ng Israel; siya ay nagpatotoo sa katotohanan ng Lumang Tipan na ipinahayag 
kay Moses at nagdala rin siya ng masiglang balita ng pagdating na pangwakas na sugo na susunod sa kanya. 

"At si Hesus na anak ni Maria ay nagwika. ”0 angkan ng Israel, ako nga ang tunay na sugo sa inyo na nagpapatotoo 
sa Lumang Tipan bago pa ako dumating, at nagbibigay sa inyo ng magandang balita ng isang sugo na susunod sa akin, na 
ang pangalan ay tatawaging Ang Ipinagkakapuri". (Qur’an 61:6) 

(Ang may salungguhit na talata ay ang salin ng Ahmad, na siyang pangalan ng Propetang si Muhammad) (SAS). 
Magkagayunman, ang karaminahan ng mga Hudyo ay nagtakwil sa kanyang pangangaral. Sila ay nagbalak ng laban 
sa kanyang buhay at nangag-akala na siya ay namatay krus. Subalit ang Qur’an ay nagpapabulaan sa ganitong opinyon at 
nagsasabi na siya'y hindi namatay o napako sa krus bagkus ay itinaas siya ng Diyos sa Kanyang piling. Mayroon isang 
talata sa Qur’an na nagpapahiwatig na si Hesus ay muling babalik at ang lahat ng mga Kristiyano at Hudyo ay maniniwala 
sa kanya bago siya mamatay. Ito ay sinasang-ayun din ng mga kawikaaan ng Propetang si Muhammad (SAS). 

Si Muhammad, (SAS) ang huling Propetang ng Diyos ay ipinanganak sa Arabia noong ikaanim na siglo sa panahon ng 
Kristiyano (C.E.). Hanggang sa sumapit siya sa gulang na apatnapu, ang pamayanan ng Makkah ay kumakilala sa kanya 
bilang isang tao na may mataas at pinong pag-uugali at tumatawag sa kanya ng Al-Ameen (ang mapagkakatiwalaan). Hindi 
rin niya batid sa kanyang sarili na di maglalaon siya ay magiging Propeta at tatanggap ng mga rebelasyon mula sa Diyos. 
Siya ay nanawagan sa mga sumasamba sa mga diyus-diyusan sa Makkah na sumamba lamang sa tangi at isang Diyos at 
tanggapin siya bilang Kanyang Propeta.Ang rebelasyon na kanyang tinanggap ay napanatili sa panahon ng kanyang 
pamumuhay at naisaulo ng kanyang mga kasamahan at naitala rin sa mga bahagi ng dahon ng palmera, balat ng hayop, 
atbp. Kaya nga't ang Qur’an na matatagpuan sa ngayon ay siya ring Qur’an na ipinahayag sa kanya na kahit isang kataga 
ay di nabago sapagkat ang Diyos na rin ang gumarantiya sa pagiging dalisay nito. Ang Qur’an ay nag-aangkin bilang aklat 
ng patnubay sa buong sangkatauhan sa lahat ng panahon at bumabanggit kay Muhammad bilang pangwakas na Propeta ng 
Diyos. 


Para sa karagdagang kaalaman tungkol sa Islam, makipag-ugnay lamang sa Punong Tanggapan ngt WAMY sa Riyadh at 
sangay na tanggapan sa Jeddah. 

WAMY, 

P.O. Box 10845, Riyadh 11443 Saudi Arabia 

. Tel: (01) 464-1669/465-5431 

WAMY, 



P.O. Box 8856, Jeddah, Saudi Arabia 
. Tel.: (02) 689-1962 

O sa pinakamalapit na Kilusang Pang-Muslim o Sentro sa inyong pook. 


24/03/1432 02:41 


